
ΝΟΜΟΣ ΥΓΤ ΑΡΙΘ. 2548 
Ρυθμίσεις για την Τράπεζα της Ελλάδος . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδϊδομε τον ακόλουθο νόμο που ψήφισε η Βουλή: 

Άρθρο 1 
Σκοποί 

1. Πρωταρχικός σκοπός της Τράπεζας της Ελλάδος 
είναι η διασφάλιση της σταθερότητας του γενικού 
επιπέδου των τιμών. Με την επιφύλαξη του πρωταρχικού 
σκοπού, η Τράπεζα στηρίζει τη γενική οικονομική πο¬ 
λιτική της Κυβέρνησης. 

2. Από της υιοθετήσεως του ενιαίου ευρωπαϊκού 
νομίσματος (ευρώ) ως του εθνικού νομίσματος της 
χώρας, η Τράπεζα της Ελλάδος, ως αναπόσπαστο 
μέρος του Ευρωπαϊκού Συστήματος Κεντρικών Τραπε¬ 
ζών (εφεξής Ε.Σ.Κ.Τ.) και κατά τους όρους του άρθρου 
105 παράγραφος 1 της Συνθήκης για την Ευρωπαϊκή 
Ένωση (εφεξής η Συνθήκη), επιδιώκει τον πρωταρχικό 
σκοπό της διατηρήσεως της σταθερότητας των τιμών. 

Άρθρο 2 
Αρμοδιότητες 

1. Οι κύριες αρμοδιότητες της Τράπεζας της Ελλάδος 
είναι οι εξής: 

α) Χαράσσει και ασκεί τη νομισματική πολιτική. 

Στην έννοια της νομισματικής πολιτικής περιλαμ¬ 
βάνεται και η πιστωτική πολιτική. 

β) Ασκεί την πολιτική της συναλλαγματικής ισοτιμίας 
της δραχμής έναντι των άλλων νομισμάτων, σύμφωνα 
με το πλαίσιο της συναλλαγματικής πολιτικής που 
προκρίνει η Κυβέρνηση ύστερα από διαβουλεύσεις με 
την Τράπεζα της Ελλάδος. 

γ) Κατέχει και διαχειρίζεται τα επίσημα συναλλαγματικά 
διαθέσιμα της χώρας, στα οποία περιλαμβάνονται τα 
σε συνάλλαγμα και χρυσό διαθέσιμα της Τράπεζας της 
Ελλάδος και του Δημοσίου και ενεργεί πράξεις σε 
συνάλλαγμα. 


δ) Ασκεί την εποπτεία των πιστωτικών ιδρυμάτων και 
άλλων επιχειρήσεων και οργανισμών του χρηματοπι¬ 
στωτικού τομέα της οικονομίας, σύμφωνα με το άρθρο 
δ του παρόντος. 

ε) Προωθεί και επιβλέπει την ομαλή λειτουργία των 
συστημάτων πληρωμών, καθώς και συστημάτων δια¬ 
πραγμάτευσης, διακανονισμού και εκκαθάρισης εξωχρη- 
ματιστηριακών συναλλαγών επί τίτλων και λοιπών χρη¬ 
ματοπιστωτικών μέσων, σύμφωνα με το άρθρο 11 του 
παρόντος. 

στ) Εκδίδει τραπεζογραμμάτια, τα οποία κυκλοφορούν 
ως νόμιμο χρήμα σε όλη την επικράτεια. 

ζ) Ενεργεί ως ταμίας και εντολοδόχος του Δημοσίου 
σύμφωνα με το Καταστατικό της. 

2. Για την άσκηση των αρμοδιοτήτων της και την 
εκπλήρωση των κατά το άρθρο 5 του Καταστατικού 
του Ευρωπαϊκού Συστήματος Κεντρικών Τραπεζών και 
της Ευρωπαϊκής Κεντρικής Τράπεζας (εφεξής Κατα¬ 
στατικό Ε.Σ.Κ.Τ.) καθηκόντων της, η Τράπεζα της Ελ¬ 
λάδος συλλέγει τις απαραίτητες πληροφορίες και στοι¬ 
χεία κατά τα οριζόμενα ειδικότερα στο άρθρο 9 του 
παρόντος. 

3. Η Τράπεζα της Ελλάδος μετέχει στο Ευρωπαϊκό 
Σύστημα Κεντρικών Τραπεζών (Ε.Σ.Κ.Τ.) από της ιδρύ- 
σεώς του. Από της υιοθετήσεως του ευρώ ως του 
εθνικού νομίσματος της χώρας και κατά την άσκηση 
των καθηκόντων που απορρέουν από τις αρμοδιότητες 
της παραγράφου 1 του παρόντος άρθρου,' η Τράπεζα 
της Ελλάδος ενεργεί σύμφωνα με τις κατευθυντήριες 
γραμμές και οδηγίες της Ευρωπαϊκής Κεντρικής Τρά¬ 
πεζας (εφεξής Ε.Κ.Τ.) κατά το άρθρο 105 παράγραφοι 

2 και 3 της Συνθήκης και τα άρθρα 3 και 14 παράγραφος 

3 του Καταστατικού Ε.Σ.Κ.Τ.. 

4. Η Τράπεζα της Ελλάδος μετέχει σε διεθνείς 
νομισματικούς και οικονομικούς οργανισμούς. 

Άρθρο 3 
Ανεξαρτησία 

Κατά την άσκηση των αρμοδιοτήτων τους, η Τράπεζα 
της Ελλάδος και τα μέλη των οργάνων της δεν ζητούν 
ούτε δέχονται οδηγίες από την Κυβέρνηση ή οργανι¬ 
σμούς. Η Κυβέρνηση και οι λοιποί φορείς πολιτικής 

εξουσίας δεν επιδιώκουν να επηρεάζουν τα όργανα 
της Τράπεζας κατά την εκτέλεση των καθηκόντων 
τους. 

Άρθρο 4 

Σχέσεις με τη Βουλή και την Κυβέρνηση 

1. Η Τράπεζα της Ελλάδος υποβάλλει κάθε έτος 
έκθεση για τη νομισματική πολιτική του προηγούμενου 
και του τρέχοντος έτους στη Βουλή των Ελλήνων και 
στο Υπουργικό Συμβούλιο. Κατά τη διάρκεια του έτους 
η Τράπεζα υποβάλλει συμπληρωματική έκθεση για τις 
νομισματικές εξελίξεις και τη νομισματική πολιτική. Από 
της ιδρύσεως του Ε.Σ.Κ.Τ. η Τράπεζα της Ελλάδος 
συμβάλλει στην εκπλήρωση των υποχρεώσεων της Ε.Κ.Τ. 
για υποβολή εκθέσεων, κατά τα άρθρα 109 3 παρά¬ 
γραφος 3 της Συνθήκης και 15 του Καταστατικού του 
Ε.Σ.Κ.Τ.. 

2. Ο Διοικητής της Τράπεζας της Ελλάδος καλού¬ 
μενος εμφανίζεται ενώπιον αρμόδιας επιτροπής της 
3ουλής προκειμένου να ενημερώσει επί θεμάτων αρ¬ 
μοδιότητας της Τράπεζας της Ελλάδος. Για τον ίδιο 
λόγο ο Διοικητής μπορεί να ζητεί από τον Πρόεδρο 
της Βουλής να κληθεί για να εμφανισθεί ενώπιον της 
επιτροπής. 

3. Με την επιφύλαξη του άρθρου 3, ο Διοικητής της 
Τράπεζας της Ελλάδος καλείται και μπορεί να παρί- 
σταται στις συνεδριάσεις του Υπουργικού Συμβουλίου 
ή αρμόδιων Επιτροπών του Υπουργικού Συμβουλίου 
όταν συζητούνται θέματα που σχετίζονται με τους 
σκοπούς και τις αρμοδιότητες της Τράπεζας της Ελ¬ 
λάδος. 

4. Για κάθε σχέδιο νόμου που αφορά τις αρμοδιότητες 
του άρθρου 2 ζητείται η γνώμη της Τράπεζας της 
Ελλάδος. Η Τράπεζα της Ελλάδος μπορεί να διατυπώνει 
προτάσεις προς την Κυβέρνηση επί θεμάτων της αρ- 
μοδιότητάς της. 

Άρθρο 5 

Όργανα της Τράπεζας της Ελλάδος 

1. Κύρια όργανα της Τράπεζας της Ελλάδος είναι η 
Γενική Συνέλευση των μετόχων (άρθρα 11 έως 19 του 
Καταστατικού της Τράπεζας), το Γενικό Συμβούλιο 
(άρθρα 20 έως 27 του Καταστατικού), ο Διοικητής και 
οι Υποδιοικητές (άρθρα 29 έως 35 του Καταστατικού), 
καθώς και το δια του επόμενου άρθρου του παρόντος 
συνιστώμενο Συμβούλιο Νομισματικής Πολιτικής. 

2. Με εξαίρεση τα θέματα που ανατίθενται στο 
Συμβούλιο Νομισματικής Πολιτικής, το Γενικό Συμβούλιο 
διατηρεί τις κατά το Καταστατικό της Τράπεζας αρμο- 
διότητές του, εψόσσν δεν ανάγονται σε θέματα που 
εμπίπτουν στα καθήκοντα του Ε.Σ.Κ.Τ. κατά τα άρθρα 
105 παράγραφος 2 της Συνθήκης και 3 του Καταστατικού 
Ε.Σ.Κ.Τ., για τα οποία η αρμοδιότητα ανατίθεται ή 
παραμένει στο Διοικητή, ως κατωτέρω. 

3. Ο Διοικητής και οι Υποδιοικητές διορίζονται για 
μία εξαετία, που μπορεί να ανανεώνεται, με προεδρικό 
διάταγμα, μετά πρόταση του Υπουργικού Συμβουλίου, 
κατόπιν προτάσεως του Γενικού Συμβουλίου της Τρά¬ 
πεζας, μπορούν δε να απομακρυνθούν από τη θέση 
-ους, σύμφωνα με την προβλεπόμενη από το Κατα- 
τ-ατικό της Τράπεζας διαδικασία, μόνον αν έχουν 
καταστεί οριστικά ανίκανοι για την εκτέλεση των κα¬ 
θηκόντων τους ή έχουν υποπέσει σε βαρύ παράπτωμα. 


Με εξαίρεση τα θέματα που ανατίθενται στο Συμ¬ 
βούλιο Νομισματικής Πολιτικής, ο Διοικητής έχει την 
ευθύνη για τα λοιπά θέματα που εμπίπτουν στα καθή¬ 
κοντα του Ε.Σ.Κ.Τ. και διατηρεί τις κατά το Καταστατικά 
και την ισχύουσα νομοθεσία αρμοδιότητες του. 

Από την ίδρυση του Ευρωπαϊκού Συστήματος Κεν¬ 
τρικών Τραπεζών, ο Διοικητής μετέχει, ως εκ της 
θέσεώς του, ως ανεξάρτητη προσωπικότητα στο Γενικό 
Συμβούλιο και στο Διοικητικό Συμβούλιο της Ευρωπαϊκής 
Κεντρικής Τράπεζας, σύμφωνα με το Καταστατικό του 
Ε.Σ.Κ.Τ.. 

Άρθρο 6 

Συμβούλιο Νομισματικής Πολιτικής 

1. Συνιστάται στην Τράπεζα της Ελλάδος Συμβούλιο 
Νομισματικής Πολιτικής, το οποίο αποφασίζει για τη 
χάραξη και άσκηση της νομισματικής πολίτικης, καθώς 
και επί των θεμάτων που αφορούν την άσκηση της 
συναλλαγματικής πολιτικής, τη λειτουργία των συστη¬ 
μάτων πληρωμών και την έκδοση τραπεζογραμματίων. 
Από της υιοθετήσεως του ευρώ ως εθνικού νομίσματος, 
το Συμβούλιο Νομισματικής Πολιτικής θα ασκεί τα κα- 
θήκοντά του κατά τα προβλεπάμενα στις διατάξεις του 
άρθρου 1 παράγραφος 2 και του άρθρου 2 παράγραφος 
3 του παρόντος νόμου. 

2. Το Συμβούλιο Νομισματικής Πολιτικής αποτελειται 
από το Διοικητή της Τράπεζας της Ελλάδος, τους δύο 
Υποδιοικητές και άλλα τρία (3) μέλη που διορίζονται 
με προεδρικό διάταγμα, εκδιδόμενο μετά πρόταση του 
Υπουργικού Συμβουλίου, ύστερα από γνώμη του Διοι¬ 
κητή, και δίνουν τον προβλεπόμενο στο άρθρο 22 του 
Καταστατικού της Τράπεζας όρκο. 

Τα μέλη του Συμβουλίου Νομισματικής Πολιτικής ε¬ 
πιλέγονται μεταξύ προσώπων αναγνωρισμένου κύρους 
και επαγγελματικής εμπειρίας σε νομισματικά ή τραπε¬ 
ζικά θέματα και είναι πλήρους απασχόλησης. Υπάλληλοι 
του Δημοσίου ή νομικού προσώπου δημοσίου ή ιδιωτικού 
δικαίου δεν μπορούν να διατηρήσουν τη θέση τους, 
εφόσον αποδεχθούν το διορισμό τους ως μελών του 
Συμβουλίου Νομισματικής Πολιτικής. Κατ' εξαίρεση, μπο¬ 
ρούν να διοριστούν μέλη του Συμβουλίου καθηγητές 
Ανώτατων Εκπαιδευτικών Ιδρυμάτων, οι οποίοι δικαιού¬ 
νται να ασκούν συγχρόνως τα καθήκοντα τους στα 
Ιδρύματα αυτά. 

Τα μέλη του Συμβουλίου Νομισματικής Πολιτικής ο¬ 
φείλουν και μετά την παύση των καθηκόντων τους να 
μην αποκαλύπτουν πληροφορίες των οποίων έλαβαν 
γνώση κατά την άσκηση των καθηκόντων τους και οι 
οποίες καλύπτονται από το επαγγελματικό απόρρητο. 

Οι όροι απασχόλησης και οι αποδοχές των μελών 
του Συμβουλίου Νομισματικής Πολιτικής καθορίζονται 
με απόφαση του Γενικού Συμβουλίου της Τράπεζας. 

3. Ο Διοικητής και οι Υποδιοικητές είναι μέλη του 
Συμβουλίου Νομισματικής Πολιτικής, ως εκ της ιδιότητάς 
τους, και η θητεία τους διαρκεί για όσο χρόνο έχουν 
την ιδιότητα αυτή. Η θητεία των υπόλοιπων μελών είναι 
εξαετής και μπορεί να ανανεώνεται. Σε περίπτωση 
θανάτου ή αποχώρησης για οποιονδήποτε λόγο μέλους 
του Συμβουλίου Νομισματικής Πολιτικής, εκτός από το 
Διοικητή και τους Υποδιοικητές, πριν από τη λήξη της 
θητείας του, η θητεία του μέλους που διορίζεται σε 
αντικατάστασή του θα περιλαμβάνει το υπόλοιπο της 
θητείας του θανόντος ή αποχωρήσαντος μέλους και 
μία ακόμη πλήρη θητεία, εφόσον το υπολειπόμενο 

μέρος της θητείας είναι μικρότερο από δύο (2) έτη. 

Το Υπουργικό Συμβούλιο, μετά πρόταση του Υπουργού 
Εθνικής Οικονομίας, μπορεί να παυσει τα λοιπά, εκτός 
των μελών της Διοίκησης της Τράπεζας, μέλη του 
Συμβουλίου Νομισματικής Πολιτικής, μόνον εάν έχουν 
καταστεί οριστικά ανίκανα για την εκτέλεση των κα¬ 
θηκόντων τους ή έχουν υποπέσει σε βαρύ παράπτωμα. 

4. Πρόεδρος του Συμβουλίου Νομισματικής Πολιτικής 
είναι ο Διοικητής της Τράπεζας της Ελλάδος, αναπλη- 
ρούμενος κατά τα οριζόμενα στο καταστατικό της. Ο 
πρόεδρος καλεί τα μέλη του Συμβουλίου σε συνεδρίαση 
όταν παρίσταται ανάγκη και τουλάχιστον μία φορά το 
μήνα. 

Το Συμβούλιο Νομισματικής Πολιτικής βρίσκεται σε 
απαρτία όταν παρίστανται τέσσερα (4) τουλάχιστον 
μέλη. Το Συμβούλιο αποφασίζει κατά πλειοψηφία. Σε 
περίπτωση ισοψηφίας υπερισχύει η ψήφος του Προέ¬ 
δρου. 

Σε περίπτωση θανάτου, λήξης της θητείας ή απο¬ 
χώρησης μελών του Συμβουλίου Νομισματικής Πολιτικής 
και μέχρι τον ορισμό νέων μελών, το Συμβούλιο μπορεί 
να λειτουργεί με ελλιπή συγκρότηση μέχρι τον ορισμό 
νέων μελών. Η διάταξη του άρθρου 26 παράγραφος 
τελευταία του Καταστατικού της Τράπεζας της Ελλάδος 
ισχύει και για τα μέλη του Συμβουλίου Νομισματικής 
Πολιτικής που δεν είναι μέλη της Διοίκησης της Τρά¬ 
πεζας. 

5. Το Συμβούλιο Νομισματικής Πολιτικής επικουρείται 
στο έργο του από υπηρεσιακές μονάδες της Τράπεζας 
και από επιτροπές αποτελούμενες από μέλη του και 
από υπαλλήλους της Τράπεζας, στις οποίες επιτροπές 
μπορεί να αναθέτει τη λήψη αποφάσεων επί ορισμένων 
θεμάτων της αρμοδιότητάς του, διατηρούμενης πάντως 
της αρμοδιότητας του Συμβουλίου να αποφασίζει και 
επί των θεμάτων αυτών. 

Το Συμβούλιο Νομισματικής Πολιτικής μπορεί να ανα¬ 
θέτει την εποπτεία τομέων της αρμοδιότητάς του σε 
ορισμένα μέλη του. 

6. Το Συμβούλιο καταρτίζει κανονισμό της εσωτερικής 
οργάνωσης και λειτουργίας του. 

7. Τα μέλη του Συμβουλίου Νομισματικής Πολιτικής 
είναι ως εκ του λειτουργήματος τους μέλη και του 
Γενικού Συμβουλίου της Τράπεζας. 

Άρθρο 7 

Μέσα νομισματικής πολιτικής και εργασίες της 
Τράπεζας της Ελλάδος 

1. Η Τράπεζα της Ελλάδος, για τη διεξαγωγή των 
εργασιών της, μπορεί να τηρεί λογαριασμούς του Δη¬ 
μοσίου και δημόσιων οργανισμών, πιστωτικών ιδρυμά¬ 
των, νομικών ή φυσικών προσώπων και άλλων συμμε- 
τεχόντων στις αγορές. Για την εξασφάλιση των απαι- 
τήσεών της η Τράπεζα της Ελλάδος μπορεί να δέχεται 
και ενέχυρο επί τίτλων με λογιστική μορφή. 

2. Για την επίτευξη των σκοπών της η Τράπεζα της 
Ελλάδος μπορεί να συναλλάσσεται στις αγορές χρή¬ 
ματος και κεφαλαίου επί απαιτήσεων ή τίτλων σε 
οποιοδήποτε νόμισμα, καθώς και επί πολύτιμων μετάλ¬ 
λων και να ενεργεί πιστοδοτικές και πιστοληπτικές 
πράξεις με πιστωτικά ιδρύματα ή άλλα πρόσωπα που 
μετέχουν στις αγορές χρήματος και κεφαλαίου. Οι 
παρεχόμενες πιστώσεις πρέπει να καλύπτονται από 
επαρκείς ασφάλειες που μπορεί να συνίστανται και σε 
ενέχυρο επί τίτλων με λογιστική μορφή. 


3. Η Τράπεζα της Ελλάδος μπορεί να συνάπτει 
σχέσεις με κεντρικές τράπεζες και χρηματοπκτ.ωακά 
ιδρύματα άλλων χωρών, καθώς και με διεθνείς οργανι¬ 
σμούς, να αγοράζει και να πωλεί με πράξεις όψεως ή 
προθεσμίας κάθε είδους περιουσιακά στοιχεία σε συνάλ¬ 
λαγμα, καθώς και πολύτιμα μέταλλα. Ως περιουσιακά 
στοιχεία σε συνάλλαγμα νοούνται τίτλοι και κάθε άλλο 
περιουσιακό στοιχείο εκφρασμένο σε οποιοδήποτε νό¬ 
μισμα ή σε λογιστικές μονάδες. Μπορεί, επίσης, να 
κατέχει και να διαχειρίζεται τα πιο πάνω περιουσιακά 
στοιχεία, να διεξάγει κάθε είδους τραπεζικές συναλ¬ 
λαγές με άλλες χώρες και διεθνείς οργανισμούς, να 
διαχειρίζεται και να επιβλέπει συστήματα διακανονισμού 
συναλλαγών επί υποχρεώσεων σε αξιογραφική ή λο¬ 
γιστική μορφή. 

4. Για τους σκοπούς της νομισματικής πολιτικής η 
Τράπεζα της Ελλάδος μπορεί να υποχρεώνει τα νο¬ 
μισματικά χρηματοδοτικά ιδρύματα να διατηρούν σε 
αυτή καταθέσεις, έντοκες ή άτοκες, και να επιβάλλει, 
με πράξη του Διοικητή ή εξουσιοδοτημένου από αυτόν 
οργάνου, για την περίπτωση παράβασης της σχετικής 
υποχρέωσης, ως διοικητική ποινή, άτοκη κατάθεση πο¬ 
σού μέχρι του διπλάσιου του ποσού της σχετικής 
υποχρέωσης και διάρκειας μέχρι του διπλάσιου της 
διάρκειας της παράβασης. 

Κατά την έννοια του παρόντος νόμου, ως νομισματικά 
χρηματοδοτικά ιδρύματα νοούνται όσα εμπίπτουν στον 
ορισμό των νομισματικών χρηματοδοτικών ιδρυμάτων, 
τον οποίο εκάστοτε υιοθετεί η Ευρωπαϊκή Κεντρική 
Τράπεζα. Υπό την επιφύλαξη του προηγούμενου εδα¬ 
φίου, ως νομισματικά χρηματοδοτικά ιδρύματα νοούνται 
τα πιστωτικά ιδρύματα, καθώς και όλα τα νομικά πρό¬ 
σωπα ή σύνολα περιουσίας που έχουν διαχειριστική 
αυτονομία και λογιστική αυτοτέλεια, των οποίων κύρια 
οικονομική δραστηριότητα είναι η διαμεσολάβηση στο 
χρηματοπιστωτικό τομέα και των οποίων οι εργασίες 
συνίστανται στο να δέχονται καταθέσεις η και συγγενή 
υποκατάστατα καταθέσεων από οικονομικές μονάδες 
που δεν είναι νομισματικά χρηματοδοτικά ιδρύματα, στο 
να χορηγούν, για δικό τους λογαριασμό, δάνεια και στο 
να επενδύουν σε τίτλους, για δικό τους λογαριασμό. 

5. Εκτός των αναφερομένων στις προηγούμενες 
παραγράφους, η Τράπεζα τηςτ Ελλάδος μπορεί να χρη¬ 
σιμοποιεί και άλλα μέσα νομισματικής πολιτικής, τα 
οποία κρίνει κατάλληλα για την εξυπηρέτηση των κατά 
το άρθρο 1 του παρόντος σκοπών της. 

6. Η Τράπεζα της Ελλάδος μπορεί να διενεργεί και 
άλλες εργασίες, εφόσον αυτές δεν παρακωλύουν την 
άσκηση της νομισματικής πολιτικής και δεν αντικεινται 
στους στόχους και στα καθήκοντα του Ε.Σ.Κ.Τ.. 

Άρθρο 8 
Εποπτεία 

1. Η Τράπεζα της Ελλάδος ασκεί την εποπτεία στα 
πιστωτικά ιδρύματα, καθώς και στις ακόλουθες κατη¬ 
γορίες επιχειρήσεων και οργανισμών του χρηματοπι¬ 
στωτικού τομέα της οικονομίας: 
α) εταιριών χρηματοδοτικής μίσθωσης, 
β) εταιριών πρακτορείας επιχειρηματικών απαιτήσεων, 
γ) εταιριών αμοιβαίων εγγυήσεων, 
δ) ταμείων αντεγγύησης, 
ε) ανταλλακτηρίων συναλλάγματος, 
στ) εταιριών διαμεσολάβησης στις διατραπεζικές α¬ 
γορές. 

2. Η έκταση και το περιεχόμενο της εποατείας για 
καθεμία από τις παραπάνω κατηγορίες ιδρυμάτων, ε¬ 
πιχειρήσεων και οργανισμών καθορίζεται από τις εκά- 
στοτε ισχύουσες διατάξεις. 

3. Στόχοι της εποπτείας είναι η σταθερότητα και 
αποτελεσματικότητα του πιστωτικού συστήματος και 
γενικότερα του χρηματοπιστωτικού τομέα της οικονο¬ 
μίας. Επίσης, η εποπτεία αποβλέπει στη διαφάνεια των 
διαδικασιών και των όρων των συναλλαγών των υπο¬ 
κειμένων σε αυτή. 

4. Η εποπτεία περιλαμβάνει και την επιβολή, κατά 
πάντων των υποκειμένων σε αυτήν, καθώς και κατά 
των νόμιμων εκπροσώπων τους και όσων ασκούν διοί¬ 
κηση, των κυρώσεων που προβλέπονται από την ι- 
σχύουσα νομοθεσία για τα πιστωτικά ιδρύματα σε πε¬ 
ρίπτωση παράβασης των νομοθετικών ή κανονιστικών 
ρυθμίσεων σχετικά με την άσκηση των δραστηριοτήτων 
τους ή την παρακώλυση των κατά νόμο ελέγχων. Για 
τις ίδιες παραβάσεις η Τράπεζα της Ελλάδος μπορεί 
να επιβάλλει, διαζευκτικά ή σωρευτικά προς τις ήδη 
προβλεπόμενες ποινές, άτοκη κατάθεση στην Τράπεζα 
της Ελλάδος ποσού μέχρι σαράντα τοις εκατό (40%) 
του ποσού της παράβασης και διάρκειας μέχρι ενός 
(1) έτους ή πρόστιμο υπέρ του Ελληνικού Δημοσίου, 
υπολογιζόμενο είτε ως ποσοστό, μέχρι σαράντα τοις 
εκατό (40%), επί του ποσού της παράβασης, είτε ως 
εφάπαξ ποσό, μέχρι τριακόσια εκατομμύρια (300.000.000) 
δραχμές. Τα όρια του προστίμου μπορούν να αναπρο¬ 
σαρμόζονται με πράξη του Διοικητή της Τράπεζας της 
Ελλάδος. 

5. Οι κατά το παρόν άρθρο αρμοδιότητες ασκούνται 
με πράξεις του Διοικητή της Τράπεζας της Ελλάδος ή 
εξουσιοδοτούμενων από αυτόν οργάνων. 

Άρθρο 9 

Παροχή στοιχείων στην Τράπεζα της Ελλάδος 

1. Πιστωτικά και χρηματοδοτικά ιδρύματα, φυσικά ή 
νομικά πρόσωπα ή άλλοι συμμετέχοντες στις αγορές 
οφείλουν, μη δικαιούμενοι να επικαλεσθούν το τραπε¬ 
ζικό ή άλλο απόρρητο, να παρέχουν στην Τράπεζα 
της Ελλάδος, τα ευρισκόμενα στην κατοχή τους στοιχεία 
και πληροφορίες που είναι αναγκαία για την άσκηση 
των κατά το άρθρο 2 του παρόντος αρμοδιοτήτων της. 
Την ίδια υποχρέωση υπέχουν και οι δημόσιες υπηρεσίες. 

2. Η υποχρέωση παροχής στοιχείων περιλαμβάνει και 
τα απαιτουμενα για την κατάρτιση του ισοζυγίου πλη¬ 
ρωμών και των χρηματοοικονομικών λογαριασμών των 
επί μέρους τομέων της οικονομίας, καθώς και για τον 
υπολογισμό της διεθνούς επενδυτικής θέσης της χώ¬ 
ρας. Ειδικότερα, τα πιστωτικά και χρηματοδοτικά ιδρύ¬ 
ματα οφείλουν, για την εκπλήρωση της παραπάνω 
υποχρέωσής τους, σε περίπτωση διενέργειας, μέσω 
αυτών, συναλλαγών προσώπων εγκατεστημένων στην 
ημεδαπή με πρόσωπα εγκατεστημένα στη ν αλλοδαπή, 
να λαμβάνουν από τους εγκατεστημένους στην ημε¬ 
δαπή συναλλασσόμενους τα στοιχεία που η Τράπεζα 
της Ελλάδος καθορίζει κατά την επόμενη παράγραφο. 

3. Η Τράπεζα της Ελλάδος ορίζει τα στοιχεία και τις 
πληροφορίες που οφείλουν να της παρέχουν οι κατά 
την παράγραφο 1 υπόχρεοι σχετικά με τις συναλλαγές 
τους με πρόσωπα εγκατεστημένα στην ημεδαπη ή την 
αλλοδαπή και τις έναντι των προσώπων αυτών απαι¬ 


τήσεις και υποχρεώσεις τους, καθώς και τον τρόπο, 
το χρόνο και τη διαδικασία παροχής αυτών και κάθε 
άλλη σχετική λεπτομέρεια. 

4. Απαγορεύεται στα πρόσωπα που ασκούν ή άσκησαν 
δραστηριότητα για λογαριασμό της Τράπεζας της Ελ¬ 
λάδος να γνωστοποιούν σε οποιοδήποτε φυσικό ή 
νομικό πρόσωπο και σε οποιαδήποτε δημόσια αρχή τις 
πληροφορίες ή τα στοιχεία που παρέχονται σύμφωνα 
με τις πιο πάνω διατάξεις, με την επιφύλαξη των 
εξαιρέσεων που προβλέπονται από την ισχύουσα νο¬ 
μοθεσία. Η απαγόρευση αυτή δεν περιλαμβάνει την 
ανακοίνωση με συγκεντρωτική μορφή των πιο πάνω 
στοιχείων και πληροφοριών, εφόσον δεν προκύπτει η 
ταυτότητα των προσώπων στα οποία αναφέρονται. 

Πρόσωπα που ασκούν ή έχουν ασκήσει δραστηριότητα 
για λογαριασμό της Τράπεζας της Ελλάδος τιμωρούνται 
κατά τις διατάξεις του άρθρου 371 του Ποινικού Κώδικα 
αν παραβούν το πιο πάνω απόρρητο. Κατά τις διατάξεις 
του ίδιου άρθρου τιμωρείται και οποιοδήποτε άλλο 
πρόσωπο κοινοποιήσει τα στοιχεία που έχουν υποβληθεί 
στην Τράπεζα της Ελλάδος με οποιονδήποτε τρόπο 
και αν έλαβε γνώση τούτων. 

5. Σε περίπτωση παράβασης των κατά το παρόν 
άρθρο υποχρεώσεων, η Τράπεζα της Ελλάδος μπορεί 
να επιβάλλει, με πράξη του Διοικητή ή εξουσιοδοτού- 
μενου από αυτόν οργάνου, κατά των υποχρέων του 
πρώτου εδαφίου της παραγράφου 1, καθώς και των 
διευθυνόντων και νόμιμων εκπροσώπων τους και όσων 
ασκούν διοίκηση, πρόσημο υπέρ του Ελληνικού Δημο¬ 
σίου μέχρι ποσού εκατό εκατομμυρίων (100.000.000) 
δραχμών και σε περίπτωση υποτροπής μέχρι διακοσίων 
εκατομμυρίων (200.000.000) δραχμών. Το όριο αυτό 
μπορεί να αναπροσαρμόζεται με όμοια πράξη. 

Άρθρο 10 
Δικαίωμα ελέγχου 

1. Η Τράπεζα της Ελλάδος, πέραν των ελεγκτικών 
αρμοδιοτήτων της στα πλαίσια της εποπτείας, δικαιούται 
να διενεργεί έλεγχο βιβλίων και στοιχείων περιλαμ- 
βάνοντα και δικαίωμα λήψης αντιγράφων, σε φυσικά ή 
νομικά πρόσωπα που ασκούν οποιαδήποτε επιχείρηση, 
εφόσον υπάρχουν κατά την κρίση της ενδείξεις πα¬ 
ραβάσεων κατά την άσκηση οποιοσδήποτε δραστηριό¬ 
τητας σχετικής με τις προβλεπόμενες στο άρθρο 2 
αρμοδιότητες της. 

Επίσης, η Τράπεζα της Ελλάδος δικαιούται να ασκεί 
έλεγχο, με το αυτό περιεχόμενο και έκταση, των βιβλίων 
και στοιχείων των, κατά το άρθρο 9 παράγραφος 1 
εδάφιο πρώτο, υποχρέων με σκοπό την εξακρίβωση 
των παρεχόμενων πληροφοριών. Η κατά το άρθρο 9 
παράγραφος 4 απαγόρευση γνωστοποίησης στοιχείων, 
καθώς και η προβλεπόμενη στην ίδια παράγραφο κύρωση 
ισχύουν και για τα στοιχεία των οποίων τα όργανα της 
Τράπεζας της Ελλάδος λαμβάνουν γνώση κατά την 
άσκηση των κατά την παρούσα παράγραφο ελέγχων. 

2. Τα φυσικά πρόσωπα, καθώς και οι νόμιμοι εκπρό¬ 
σωποι και οι ασκούντες διοίκηση των νομικών προσώ¬ 
πων της παραγράφου 1, τιμωρούνται με φυλάκιση του¬ 
λάχιστον τριών (3) μηνών, αν αρνούνται ή παρακωλύουν 
τον έλεγχο, κατόπιν εγκλήσεως της Τράπεζας της 
Ελλάδος. 

Άρθρο 11 

Διατάξεις για τα συστήματα πληρωμών 

1. Η Τράπεζα της Ελλάδος επιβλέπει και δΟναται να 
θέτει κανόνες για τη λειτουργία των συστημάτων συμ¬ 
ψηφισμού και διακανονισμού των πληρωμών, καθώς και 
συστημάτων διαπραγμάτευσης, διακανονισμού και εκ¬ 
καθάρισης εξωχρηματιστηριακών συναλλαγών επί τίτλων 
ή και οποιοσδήποτε χρηματοπιστωτικού μέσου από ε¬ 
κείνα που απαριθμούνται στο άρθρο 2 στοιχείο Ι.α(ΐ) 
του ν. 2396/1996 (ΦΕΚ 73 Α’). με στόχο την αποτε- 
λεσματικότητα και αξιοπιστία τους. Η Τράπεζα της 
Ελλάδος μπορεί και να διαχειρίζεται τέτοια συστήματα. 

2. Τα αποτελέσματα της πτώχευσης επιχείρησης, επί 
των δικαιωμάτων και υποχρεώσεών της εκ της συμμε¬ 
τοχής της σε σύστημα της προηγούμενης παραγράφου 
που οργανώνει και διαχειρίζεται η Τράπεζα της Ελλάδος, 
δεν ανατρέχουν σε χρόνο προγενέστερο της κοινο¬ 
ποίησης προς την Τράπεζα της Ελλάδος της απόφασης, 
με την οποία κηρύσσεται η πτώχευση. 

Τα δικαιώματα της Τράπεζας της Ελλάδος και των 
συμμετεχόντων στο σύστημα επί ή εκ των κάθε είδους 
ασφαλειών και εγγυοδοσιών, που έχουν παρασχεθεί 
υπέρ επιχείρησης που συμμετέχει στο σύστημα, δεν 
θίγονται από την πτώχευση της επιχείρησης αυτής. 

3. Εφόσον από συναλλαγές μέσω των συστημάτων 
της προηγούμενης παραγράφου δημιουργούνται υπο¬ 
χρεώσεις πιστωτικών ιδρυμάτων ή άλλων προσώπων 
που συμμετέχουν σε αυτά, οι οποίες είναι ληξιπρόθε¬ 
σμες για χρονικό διάστημα μεγαλύτερο των είκοσι 
τεσσάρων ωρών, η Τράπεζα της Ελλάδος, προς ικανο¬ 
ποίηση των απαιτήσεων της εκκαθάρισης, δύναται, κατά 
παρέκκλιση των διατάξεων περί ενεχύρου και αναγκα¬ 
στικής εκποίησης, να προχωρεί σε αναγκαστική εκ¬ 
ποίηση των τίτλων που είναι κατατεθειμένοι σε αυτή 
ως ασιραλεια λόγω ενεχύρου, είτε χρηματιστηριακώς, 
μέσω μέλους του Χρηματιστηρίου Αξιών Αθηνών που 
ορίζει η ίδια, είτε εξωχρηματιστηριακώς, τηρώντας δια¬ 
δικασία εκποίησης που λαμβάνει κατά το δυνατόν μέ¬ 
ριμνα για τα συμφέροντα του οφειλέτη. Προτού προ¬ 
χωρήσει στη διαδικασία αναγκαστικής εκποίησης η Τρά¬ 
πεζα της Ελλάδος πρέπει να έχει ενημερώσει τον 
οφειλέτη με έγγραφο βεβαίας χρονολογίας. 

Άρθρο 12 

Τροποποίηση και κατάργηση διατάξεων 

1. Οι αρμοδιότητες που περιήλθαν στην Τράπεζα της 
Ελλάδος με το άρθρο 1 του ν. 1266/1982 (ΦΕΚ 81 Α') 
εξακολουθούν να ασκούνται με πράξεις του Διοικητή 
ή οργάνων της Τράπεζας εξουσιοδοτούμενων από το 
Διοικητή, με εξαίρεση πς επιφυλασσόμενες στο Συμ¬ 
βούλιο Νομισματικής Πολιτικής, οι οποίες ασκούνται με 
πράξεις του Συμβουλίου αυτού. 

2. Η παράγραφος 1 του άρθρου 3 του ν. 1266/1982 
(ΦΕΚ 81 Α') αντικαθίσταται ως εξής: 

Ί. Το πλαίσιο της συναλλαγματικής πολιτικής καθο¬ 
ρίζεται από την Κυβέρνηση ύστερα από διαβουλεύσεις 
με την Τράπεζα της Ελλάδος. Μετά την υιοθέτηση του 
ενιαίου ευρωπαϊκού νομίσματος (ευρώ) ως του εθνικού 
νομίσματος της χώρας, η συναλλαγματική πολιτική α¬ 
σκείται από την Τράπεζα της Ελλάδος, σύμφωνα με 
τις κατευθυντήριες αρχές και οδηγίες της Ευρωπαϊκής 
Κεντρικής Τράπεζας," 

3. Η παράγραφος 4· του άρθρου 4 του ν. 1266/1982 


καταργείται. 

4. Το εδάφιο που προστέθηκε στο τέλος της παρα¬ 
γράφου 2 του άρθρου 1 του α.ν.233/1945 με το άρθρο 
μόνο του α.ν. 1330/1949 (ΦΕΚ 330 Α’) καταργείται. 

5. Το άρθρο 14 του ν. 5076/1931 (ΦΕΚ 186 Α’) κα- 
ταργείται. 

6. Το άρθρο 1 του ν.δ/τος 588/1948 (ΦΕΚ 85 Α ) 
καταργείται. 

7. Στο τέλος της παραγράφου 3 του άρθρου 2 του 
ν.δ/τος 588/1948, όπως ισχύει μετά την αντικατάστασή 
της με το άρθρο 2 του ν. 1046/1980 (ΦΕΚ 101 Α) 
διαγράφεται η φράση "υποκείμενοι εις την περίπτωσιν 
ταύτην εις την έγκρισιν ταυ Υπουργικού Συμβουλίου*. 

8. Η παράγραφος 5 του άρθρου 2 του ν.δ/τος 588/ 
1948, που είχε προστεθεί με την παράγραφο 1 του 
άρθρου 1 του ν.δ/τος 979/1971 (ΦΕΚ 193 Α'), καταρ- 
γείται. 

9. Το δεύτερο εδάφιο της παραγράφου 1 και η 
παράγραφος 2 του άρθρου 3 του ν.δ/τος 588/1943 
καταρ γούνται. 

10. Στο τέλος του δεύτερου εδάφιου του άρθρου 6 
του ν.δ/τος 588/1948 διαγράφεται η φράση "δεν υπό- 
κεινται εις τον έλεγχον του Συμβουλίου της Επικράτειας 
ή οιανδήποτε άλλην διοικητικήν προσφυγήν". Επίσης, 
καταργείται το τρίτο εδάφιο του ίδιου άρθρου. 

11. Το άρθρο 7 του ν.δ/τος 588/1948 καταργείται. 

12. Στο τέλος του άρθρου 8 του ν.δ. 588/1948 
διαγράφεται η φράση "πλην της διατάξεως του άρθρου 
3 τούτου διατηρούμενης εν ισχύι". 

13. Το ν.δ. 1800/1942 (ΦΕΚ 297 Α') καταργείται. 

14. Η παράγραφος 4 του άρθοου 27 του ν. 1868/1989 
(ΦΕΚ 230 Α') καταργείται. 

15. Το άρθρο 16 του ν. 876/1979 (ΦΕΚ 48 Α') καταρ- 
γείται. 

16. Το άρθρο 23 του ν. 2303/1995 (ΦΕΚ 80 Α') κα- 
ταργείται. 

17. Τυχόν άλλα θέματα που αφορούν τη λειτουργία 
της Τράπεζας της Ελλάδος ως αναπόσπαστου μέρους 
του Ε.Σ.Κ.Τ. και δεν ρυθμίζονται από τις διατάξεις του 
παρόντος νόμου μπορούν, μέχρι της υιοθετήσεως του 
ευρώ ως εθνικού νομίσματος, να ρυθμίζονται με προε¬ 
δρικά διατάγματα, εκδιδόμενα με πρόταση του Υπουργού 
Εθνικής Οικονομίας, κατόπιν εισηγήσεως της Τράπεζας 
της Ελλάδος, προκειμένου η εθνική νομοθεσία να προ- 
σαρμοσθεί προς τη Συνθήκη και το Καταστατικό του 
Ε.Σ.Κ.Τ.. 

Από της ημερομηνίας υιοθετήσεως του ευρώ ως 
εθνικού νομίσματος, κάθε διάταξη νόμου η οποία αντί- 
κειται σε κανόνες πρωτογενούς ή παράνωγου δικαίου 
της Ευρωπαϊκής Ένωσης που αφορούν στη λειτουργία 
του Ε.Σ.Κ.Τ. ή και της Ε.Κ.Τ. παύει να ισχύει. 

Άρθρο 13 
Τελικές διατάξεις 

1. Στην Τράπεζα της Ελλάδος ανήκα αποκλειστικά 
η αρμοδιότητα για τη στελέχωση των υπηρεσιών της 
με ειδικό επιστημονικό προσωπικό. Για το λοιπό προ¬ 
σωπικό ισχύουν οι διατάξεις περί προσλήψεων του ν. 
2190/1994, όπως ισχύει. 

2. Κατά την πρώτη σύνθεση του Συμβουλίου Νομι¬ 
σματικής Πολιτικής η θητεία του Διοικητή και ενός 
Υποδιοικητή ορίζεται εξαετής και των λοιπών μελών 
ορίζεται καΤ εξαίρεση βραχύτερη των έξι ετών. Συγκε¬ 
κριμένα η θητεία του ετέρου Υποδιοικητή ορίζεται πε- 

νταετής, ενός μέλους τετραετής και των δύο άλλων 
μελών τριετής και διετής αντίστοιχα. Ο ακριβής χρόνος 
της θητείας καθενός εκ το)ν μελών αυτών θα καθορίζεται 
οτην πράξη του διορισμού του. 

3. Εντός μηνάς από την ισχύ του παρόντος νόμου 
διορίζονται ο νέος Διοικητής και οι νέοι Υποδιοικητές 
της Τράπεζας της Ελλάδος. Στις θέσεις αυτές μπορούν 
να διορισθούν εκ νέου και εκείνοι που έχουν ήδη την 
ιδιότητα του Διοικητή ή Υποδιοικητή. Ο προβλεπόμενος 
στο πρώτο εδάφιο της παραγράφου 3 του άρθρου 5 
χρόνος θητείας τους αρχίζει από το διορισμό ή ανα- 
διορισμό τους, σύμφωνα με την παρούσα παράγραφο, 
στις παραπάνω θέσεις. 

4. Διατάξεις που αφορούν αρμοδιότητες ή εργασίες 
της Τράπεζας της Ελλάδος εξακολουθούν να ισχύουν, 
εφόσον δεν αντίκεινται στις διατάξεις του παρόντος. 

5. Όπου διατάξεις του παρόντος άπτονται ρυθμίσεων 
του Καταστατικού της Τράπεζας της Ελλάδος, το Κα¬ 
ταστατικό τροποποιείται κατά την προβλεπόμενη σε 
αυτό διαδικασία. 


Άρθρο 14 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως, εκτός 
από τις διατάξεις του που ορίζουν διαφορετικά. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 12 Δεκεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ λ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Γ. ΠΑΠΑΝΤΩΝΙΟΥ Ε. ΠΑΝΝΟΠΟΥΛΟΣ 

θεωρήθηκε και τέθηκε η Μεγάλη Σφραγίδα του Κρότους 
Αθήνα, 15 Δεκεμβρίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕί-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 


5230 841 


Βασ. Όλγας 188, 1ος όρ.-Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΤΙΜΗ ΦΥΛΛΩΝ 


5249 547 Νικήτα 6-8 Τ.Κ. 185 31 

5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


- Μέχρι δ σελίδες 150 δρχ. 

- Απο 9 μέχρι 16 σελίδες 300 δρχ. 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαυξηση 100 δρχ. ανά δσελιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 

2531 

ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 » 

2.500 » 

Π (Διορισμοί, απολύσεις κ.λπ. Δημ. Υπαλλήλων) 

10.000 » 

500 » 

Δ' (Απαλλοτριώσεις, πολεοδομία κ.λπ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 » 

Παράρτημα ( Πίνακες επιτυχόντων διαγωνισμών) 

5.000 » 

250 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

Ανωνύμων Εταιρειών & Ε.Π.Ε. 

250.000 » 

12.500 » 

Προκηρύξεων Α.Σ.Ε.Π. 

10.000 » 

500 » ! 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
οποίο με τη φροντίδα του ενδιαφερομένου ποέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπ 
ρεί να στέλνονται με επιταγή κα: σε ανάλογο συνάλλαγμα στο Διευθυντή: Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΙ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποι 
της συνδρομής και ολόκληρο το ποσό υπέρ του ΤΑΠΕΤ 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χοάνου Δ 
εγγράφονται συνδρομητές για μικρότερο χρονικό διάστημα. 

Γ Η ενγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Γ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













